CELEX: 62018TN0751
Language: hu
Date: 2018-12-21 00:00:00
Title: T-751/18. sz. ügy: 2018. december 21-én benyújtott kereset – Daimler kontra Bizottság

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/64
            
         
      2018. december 21-én benyújtott kereset – Daimler kontra Bizottság
      (T-751/18. sz. ügy)
      (2019/C 93/85)
      Az eljárás nyelve: német
      
         Felek
      
      
         Felperes: Daimler AG (Stuttgart, Németország) (képviselők: N. Wimmer, C. Arhold és G. Ollinger ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes által a 725/2011/EU végrehajtási rendelet (1) 12. cikkének (2) bekezdése alapján 2018. október 22-én hozott CLIMA/C4/WB/sg Ares(2018), Ares(2018)5413709 referenciaszámú határozatot, valamint
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Első jogalap: a 725/2011/EU végrehajtási rendelet 12. cikke (1) bekezdése – a (EU) 2015/158 végrehajtási határozat (2) 1. cikkének (3) bekezdésével összefüggésben értelmezett – második albekezdésének megsértése
                  
                              —
                           
                           
                              az első jogalap keretében a felperes azt állítja, hogy az alperes megsértette a 725/2011/EU végrehajtási rendelet 12. cikke (1) bekezdésének – a (EU) 2015/158 végrehajtási határozat 1. cikkének (3) bekezdésével összefüggésben értelmezett – második albekezdését, mivel a CO2-csökkentések felülvizsgálata során a jóváhagyott vizsgálati módszertől eltért azáltal, hogy nem megfelelő Willans-tényezőt alkalmazott.
                           
                        
            
                  2.
               
               
                  Második jogalap: a 725/2011/EU végrehajtási rendelet 12. cikke (1) bekezdése – a (EU) 2015/158 végrehajtási határozat 1. cikkének (3) bekezdésével és a 725/2011/EU végrehajtási rendelet 6. cikkének (1) bekezdésével összefüggésben értelmezett – második albekezdésének megsértése
                  
                              —
                           
                           
                              a második jogalap keretében a felperes arra hivatkozik, hogy az alperes megsértette a 725/2011/EU végrehajtási rendelet 12. cikke (1) bekezdése – a (EU) 2015/158 végrehajtási határozat 1. cikkének (3) bekezdésével és a 725/2011/EU végrehajtási rendelet 6. cikkének (1) bekezdésével összefüggésben értelmezett – második albekezdését, mivel az eseti alapú felülvizsgálat során általa alkalmazott vizsgálati módszer keretében nem végezte el a szükséges speciális előkondicionálást.
                           
                        
            
                  3.
               
               
                  Harmadik jogalap: a 725/2011/EU végrehajtási rendelet 12. cikke (2) bekezdésének megsértése
                  
                              —
                           
                           
                              a harmadik jogalap keretében a felperes úgy érvel, hogy az alperes megsértette a 725/2011/EU végrehajtási rendelet 12. cikke (2) bekezdését, amennyiben elrendelte az előző évre, 2017-re vonatkozó ökoinnováció figyelmen kívül hagyását, noha a rendelkezés kifejezetten csak a következő év tekintetében engedi meg az ennek figyelmen kívül hagyásáról szóló döntést.
                           
                        
            
                  4.
               
               
                  Negyedik jogalap: a meghallgatáshoz való jog megsértése
                  
                              —
                           
                           
                              a negyedik jogalap keretében a felperes azt állítja, hogy sérült a meghallgatáshoz való joga, amely a védelemhez való jog tiszteletben tartásának általános elvéből és az Európai Unió Alapjogi Chartája 41. cikke (2) bekezdésének a) pontjából eredő követelményeken alapul. A felperes szerint az alperes engedélyezte a jogi álláspontok kölcsönös ismertetését, ezután mégis meghozta a megtámadott határozatot.
                           
                        
            
                  5.
               
               
                  Ötödik jogalap: az indokolási kötelezettség megsértése
                  
                              —
                           
                           
                              az ötödik jogalap keretében a felperes arra hivatkozik, hogy a határozat nem felel meg az EUMSZ 296. cikk második bekezdéséből és az Európai Unió Alapjogi Chartája 41. cikke (2) bekezdésének c) pontjából eredő követelményeknek. A felperes szerint az alperes a megtámadott határozatban csak elnagyoltan hivatkozik a vizsgálati módszer kapcsán mutatkozó eltérésekre, mindazonáltal nem nyilatkozik azon ügydöntő jelentőségű kérdésben, hogy igényel-e és mennyiben a vizsgálati módszer speciális előkondicionálást, és hogy az alperes jóváhagyott-e ilyen vizsgálati módszert a (EU) 2015/158 végrehajtási határozatban.
                           
                        
            
         (1)  A 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendelet (HL 2011. L 194, 19. o.).
      
         (2)  A 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról szóló, 2015. január 30-i (EU) 2015/158 bizottsági végrehajtási határozat (HL 2015. L 26., 31. o.).